Toortsie se Pan-omelet – toortsie.com
Toortsie se Pan-omelet
Januarie 4, 2016 Januarie 5, 2016 ~ Toortsie
Braai 1 pakkie baconstukkies en 1 ui saam in die bacon se vet in ‘n groterige pan.
Klits intussen, solank die bacon en ui braai, 6 eiers en 125 ml room. Geur die eiermengsel met sout en peper. Oppas vir te veel sout, die bacon is reeds sout.
Sodra die bacon en uie lekker gebraai is, word dit egalig oor die hele pan se oppervlak versprei.
Gooi die eiermengsel egalig oor die gaar baconmengsel. Laat dit bak.
Wanneer die eier begin gaar word, lig die rant effens en versigtig met ‘n eierspaan op sodat die rou eier onder dit kan inloop. Doen dit verskeie kere totdat die rou eier alles onder die omelet ingewerk is.
Gooi omtrent 250 ml gerasperde kaas oor.
Verminder die hitte en sit ‘n deksel op. Gee die omelet kans om dwarsdeur gaar te word en die eier kans om te smelt.
Sny die omelet in skywe en bedien met tamatie. Die omelet word nie toegevou nie.
Hierdie is vir twee honger mense. Vermeerder slegs die eier as julle meer mense is.
Banting is lekker!
Besoek Toortsie, Kameel en Bokbaaivygie se faceboekblad waar ek oulike bloginskrywings wat ek teëkom, pos.
Besoek Toortsie se Bantingboerekos se faceboekblad om meer te hoor van die boek wat pas verskyn het.
Besoek Toortsie op Pinterest vir allerhande lekker Bantingresepte en vele meer.
Posted in Banting, LCHF,Kosdinge,Verslanking	BantingBanting omelet
Next ›Om vet te word tydens ‘n vakansie
11 thoughts on “Toortsie se Pan-omelet”
Januarie 4, 2016 om 8:53 nm
Lekker bly lekker maak nie saak hoe min of baie bestanddele mens bysit nie.
Januarie 4, 2016 om 9:11 nm
Absoluut. As kos lekker en ryk en voedend is, voel ‘n mens gevoed, versadig, ook sommer na siel.
Januarie 5, 2016 om 9:30 nm
Ja en dan het mens nie nodig om so baie te eet voordat dit voel of jy geëet het nie.
Januarie 5, 2016 om 9:49 nm
Net so. Ek vind die laaste tyd dat die eerste keer wat ek op ‘n dag regtig honger word, ongeveer 12 vm is. Ek wonder of dit so sal aanhou. Noakes sê dat mens moet werk daarnatoe om slegs 2 keer per dag te eet, maar ek kon dit nog nooit regkry nie. Kan dit dalk die hitte wees?
Januarie 6, 2016 om 3:48 vm
Tog beweer ander weer dat kleiner voedsame porsies beter is vir sekere liggaams”toestande” bv jou diabetes? Vir n normale persoon behoort dit dalk genoeg twee maak per dag te wees. Die hitte sal beslis n invloed hê alhoewel ek self vind as dit kouer is raak ek makliker honger.
Januarie 6, 2016 om 4:51 vm
Ja, dis hoe ek ook die diabetes reël geken het. Maar dit klink my dit is aan die verander as jy LaeVetHoëKoolhidraat eet ter eille van jou diabetes. Ek is bang om hieroor ‘n uitspraak te gee, ek is nie koskenner of medikus nie.
Januarie 6, 2016 om 5:57 vm
Klink logies in elke geval. Jy beklemtoon tog ook darem dis net jou eie gedagtes en idees. Aan die hand v n dokter kan daar seker ook n moontlikheid wees.
Januarie 6, 2016 om 3:26 nm
Ek het net vandag weer besef hoe belangrik dit is om jou vetinhoud te verhoog as jysuikers en stysels uitsny.
Januarie 6, 2016 om 9:33 nm
Aaa dis goed om te hoor!
Januarie 6, 2016 om 10:41 nm
Klink en lyk heerlik! Dis amper 11uur, en nou is ek vreeslik honger.
Januarie 7, 2016 om 9:36 vm
404,615 ste persoon wat hier inloer! Baie dankie en welkom! Hoop jy loer weer in.